recursal/SuperWikiNEXT-32B huggingface dataset:
**சிறீபதி மிசுரா** (Sripati Mishra) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு திசம்பர் மாதம் 4 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக உத்தரப் பிரதேச மாநில அரசியலில் இயங்கினார். 1980- ஆம் ஆண்டுகளில் உத்தரப்பிரதேசத்தின் முதலமைச்சராகப் பணியாற்றினார்.

பிறப்பு
-------

சிறீபதி மிசுரா சுல்தான்பூரில் உள்ள சேசுபூர் கிராமத்தில் ஒரு பிராமண குடும்பத்தில்  பிறந்தார்.

அரசியல் வாழ்க்கை
----------------

சிறீபதி மிசுரா முதன்முதலில் சட்டப்பேரவைக்கு தேர்ந்தெடுக்கப்பட்டு 1980 ஆம் ஆண்டில் அதன் அவைத்தலைவரானார், இந்த அலுவலகத்தில் 1980 ஆம் ஆண்டு சூலை மாதம் 7 ஆம் தேதி முதல் 1982 ஆம் ஆண்டு சூலை மாதம் 18 ஆம் தேதி வரை இருந்தார்  1982 ஆம் ஆண்டு விசுவநாத் பிரதாப் சிங் பதவி விலகல் செய்த பின்னர் இவர் முதலமைச்சரானார்  1982 ஆம் ஆண்டு சூலை மாதம் 19 ஆம் தேதி முதல் 1984 ஆம் ஆண்டு ஆகத்து மாதம் 3 ஆம் தேதி வரை பதவியில் இருந்தார்  யோகேந்திர நரேன் இவரது முதன்மை செயலாளராக பணியாற்றினார்.  பின்னர், 1984 ஆம் ஆண்டில் மக்களவைக்கு தேர்ந்தெடுக்கப்பட்டார்.

கிராம அரசியலில் இருந்து மாநிலத்தின் முதல் இடத்தை அடைந்த சில அரசியல்வாதிகளில் சிறீபதி மிசுராவும் ஒருவராவார். .

மேலும், உத்தரபிரதேச வழ்க்கறிஞர்கள் குழுவின் மூத்த உறுப்பினராகவும் இருந்தார்.

இறப்பு
------

சிறீபதி மிசுரா நீண்ட காலமாக உடல் நலக்குறைவால் பாதிக்கப்பட்டு லக்னோவில் உள்ள பல்ராம்பூர் மருத்துவமனையில் காலமானார்.

மற்றவை
------

சிறீபதி மிசுரா பட்டக் கல்லூரி என்ற ஒரு கல்லூரி .உத்தரபிரதேசம், சுல்தான்பூரில் இவரது நினைவாக நிறுவப்பட்டது, தற்போது இந்த கல்லூரி மாவட்டத்தின் சிறந்த கல்வி நிறுவனங்களில் ஒன்றாகும்.

மேற்கோள்கள்
-----------

1. ↑  Shah, Pankaj; Chauhan, Arvind (November 17, 2021). "Mishra: Uttar Pradesh: PM Modi accuses Congress of 'humiliating' its Brahmin CM" (in en). .
2. ↑   legislativebodiesinindia.nic.in
3. ↑   No UP CM completed full term
4. ↑  "Chief Minister" இம் மூலத்தில் இருந்து 12 August 2013 அன்று. பரணிடப்பட்டது... பார்த்த நாள்: 2013-08-12.  uplegisassembly.gov.in
5. ↑   Secretary-General Rajya Sabha Biodata
6. ↑   Do not commercialise legal profession: Judge
7. ↑   Sripati Mishra passes away
8. ↑   Colleges - University Grants Commission

புற இணைப்புகள்
--------------

* உத்தரபிரதேச முதலமைச்சர்கள்
**பாலுகான்** (Balugaon) இந்தியாவின் ஒடிசா மாநிலத்தில் உள்ள கோர்தா மாவட்டத்தில் உள்ள ஒரு நகரம் ஆகும். இது சிலிகா ஏரிக்கு மிக அருகில், மாநிலத் தலைநகரம் புவனேசுவரில் இருந்து 90 கிலோமீட்டர்கள் (56 mi) தொலைவிலும் கஞ்சாம் மாவட்டத்தின் பெர்காம்பூர் நகரிலிருந்து 76 கிலோமீட்டர்கள் (47 mi) தொலைவிலும் அமைந்துள்ளது. இறால் மற்றும் மீன் வணிகம் காரணமாக கோர்தா மாவட்டத்தின் முக்கிய பொருளாதார மையமாக பாலுகான நகரம் திகழ்கிறது.

நிலவியல்
--------

பாலுகான் நகரம் 20°06′N 85°30′E﻿ / ﻿20.10°N 85.5°E﻿ / 20.10; 85.5 என்ற அடையாள அள்கூறுகளில் கடல்மட்டத்திலிருந்து 76 மீட்டர் உயரத்தில் அமைந்துள்ளது.

தொடர்பு
-------

பாலுகான் மாநில தலைநகர் புவனேசுவர் மற்றும் பெர்காம்பூருடன் சாலை ( தேசிய நெடுஞ்சாலை16 ) மற்றும் இரயில் மூலம் நன்கு இணைக்கப்பட்டுள்ளது. அவுரா-சென்னை பிரதான பாதையில் உள்ள பாலுகான் இரயில் நிலையம் பாலுகானை கொல்கத்தா, சென்னை மற்றும் விசாகப்பட்டினம் போன்ற முக்கிய இந்திய நகரங்களுடன் இணைக்கிறது. இந்த வழித்தடத்தில் செல்லும் அனைத்து முக்கிய இரயில்களும் பாலுகானில் நின்று செல்லும். புதிய இயகநாத்து சதக்கு வழியாக இயகன்னாத் தாம் பூரியை அடையலாம்.

சுற்றுலா
--------

காளிசாய் கோயில் மற்றும் நளபானா போன்ற சிலிகா ஏரியில் உள்ள சுற்றுலாத் தலங்களை பாலுகானிலிருந்து அரசு அல்லது தனியார் படகு மற்றும் ஏவுதள சேவைகள் மூலம் அடையலாம். நாராயணி கோயில் பாலுகானிலிருந்து சில மைல்கள் தொலைவில் உள்ளது

மக்கள்தொகையியல்
---------------

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி  பாலுகான் நகரத்தின் மொத்த மக்கள் தொகை 17,645 ஆகும். இதில் ஆண்கள் 9,150 பேரும் பெண்கள் 8495 பேரும் இருந்தனர். இங்கு 0-6 வயதுடைய குழந்தைகளின் மக்கள் தொகை 1956 ஆகும். இது பாலுகான் மொத்த மக்கள்தொகையில் 11.09 % ஆகும். பாலுகான் அறிவிக்கப்பட்ட பகுதிக் குழுவில், மாநில சராசரியான 979 என்ற எண்ணிக்கைக்கு எதிராக பெண் பாலின விகிதம் 928 ஆக இருந்தது. பாலுகான் நகரத்தின் எழுத்தறிவு விகிதம் மாநில சராசரியான 72.87% என்பதைவிட அதிமாக 81.73 % என்றும் பாலுகானில் ஆண்களின் கல்வியறிவு 87.96% ஆகவும், பெண்களின் கல்வியறிவு விகிதம் 75.08% ஆகவும் இருந்தது என்றும் தரவுகள் தெரிவிக்கின்றன.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது.. .

புற இணைப்புகள்
--------------

 விக்கிச்செலவில் செலவு வழிகாட்டி: Chilka Lake
**ஸ்ரீ பூர்ணாத்திரேயசர் கோயில்** (*Sree Poornathrayeesa Temple*, மலையாளத்தில்: ശ്രീ പൂര്ണ്ണത്രയീശ ക്ഷേത്രം) என்பது கேரளத்தின், கொச்சி, திருப்பூணித்துறையில் அமைந்துள்ள ஒரு விஷ்ணு கோயில் ஆகும். கொச்சி இராச்சிய அரச குடும்பத்தின் 8 அரச கோவில்களில் இது முதன்மையானது. இந்தக் கோயில் கேரளத்தின் மிகப் பெரிய கோயில்களில் ஒன்றாகக் கருதப்படுகிறது. இந்த தெய்வம் கொச்சினின் தேசிய தெய்வமாகவும், திருப்பூத்துறையின் காவல் தெய்வமாகவும் கருதப்பட்டது. எனவே இந்தக் கோயிலில் நடக்கும் விருச்சிகோத்சவ விழாவில் 40 க்கும் மேற்பட்ட யானைகள் கலந்துகொள்கின்றன. பூர்ணசந்திர ஈசர் யானைகளை விரும்புபவராக கருதப்படுவதால், யானைகளின் உரிமையாளர்கள் பலர் பணத்தை எதிர்பார்க்காமல் யானைகளை உறசவத்திற்கு அனுப்புகின்றனர். 

இந்த கோயில் ஆண்டுதோறும் நடக்கும் *உற்வங்கள்* அல்லது பண்டிகைகளுக்கும் பிரபலமானது. கோயில் விழாவானது ஒவ்வொரு ஆண்டும் விருச்சிகம் மாதத்தில் (நவம்பர்-திசம்பர்) *விருச்சிகோற்சவம்* என்ற பெயரில் நடத்தபடுகிறது. மேலும் இந்த விருச்சிகோற்சவம் விழாவானது உலகின் மிகப் பெரிய கோயில் திருவிழாவாகும். இக்கோயில் இறைவன் "சந்தனா கோபால மூர்த்தி" வடிவத்தில் உள்ள மகா விஷ்ணு என்பதால், குழந்தையில்லாதவர்கள் குழந்தை வரம்வேண்டி இங்கு வழிபட வருதல் வழக்கமாக உள்ளது.

மேலும் காண்க
------------

* சோட்டானிக்கரை கோவில்
* கேரள கலாச்சாரத்தில் யானைகள்
*

படக்காட்சியகம்
--------------

* கோயில் தூண்களில் கலை வேலைப்பாடு கோயில் தூண்களில் கலை வேலைப்பாடு
* கோயில் விழா கோயில் விழா
* கோயிலின் பின்புறம் கோயிலின் பின்புறம்
* கோயில் முன் விளக்குமரம் கோயில் முன் விளக்குமரம்
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு
* திருவிழாவின் போது யானைகளின் அணிவகுப்பு திருவிழாவின் போது யானைகளின் அணிவகுப்பு

குறிப்புகள்
-----------

1. ↑  Vrishchikoltsawam photos, flickr.com

வெளி இணைப்புகள்
---------------

* திரிபுனிதுரா.நெட் பரணிடப்பட்டது 2012-12-09 at Archive.today (அரண்மனை கேரள நகரம்)
**தங்கசேரி அணைகரை சுற்றுலாப் பூங்கா** (Thangassery Breakwater Tourism Park) இந்தியாவின் கேரள மாநிலம் கொல்லத்தில் புதிதாக திறக்கப்பட்ட ஒரு சுற்றுலாத் தலமாகும்.  கொல்லம் மாவட்டத்தில் கடலோர நகரமான தங்கசேரியில் 2.5 ஏக்கர் நிலப்பரப்பில் இந்த பூங்கா அமைந்துள்ளது. 2023 ஆம் ஆண்டு ஏப்ரல் மாதம் 27 ஆம் தேதியன்று பூங்கா திறக்கப்பட்டது,  அதன் பின்னர் ஏராளமான பார்வையாளர்களையும் ஈர்த்து வருகிறது. 

அரேபிய கடலின் அற்புதமான காட்சிகளைக் கொண்ட இந்த பூங்கா ஒரு அழகான நீர்முகப்பு பகுதி இடமாகும்.  குழந்தைகள் விளையாட்டு மைதானம், படகு சவாரி ஏரி, உணவு அரங்கம் மற்றும் பல நினைவு பரிசு கடைகள் உட்பட பல்வேறு வசதிகளை கொண்டுள்ளது. 400 பேர் வரை தங்கக்கூடிய திறந்தவெளி அரங்கமும் இங்கு உள்ளது.  கடலோர சுற்றுலாவை மேம்படுத்துவதற்காக சுற்றுலாத்துறையால் தொடங்கப்பட்டது இந்த தங்கசேரி அணைகரை சுற்றுலா பூங்கா திட்டமாகும்

மேற்கோள்கள்
-----------

1. ↑  "ഓണസമ്മാനമായി തങ്കശ്ശേരി ബ്രേക്ക് വാട്ടർ ടൂറിസം പദ്ധതി" (in ml). .
2. ↑  "തങ്കശ്ശേരി ബ്രേക്ക് വാട്ടർ ടൂറിസം പാർക്ക് ഉദ്ഘാടനം ഇന്ന്" (in ml). .
3. ↑  "Minister to inaugurate Thangassery Breakwater Tourism Park today" (in en-IN). .
4. ↑  Daily, Keralakaumudi. "തങ്കശേരി ബ്രേക്ക് വാട്ടർ പാർക്ക് തുറക്കാൻ ധാരണ" (in en). .
5. ↑  "Why you should visit newly opened Thangassery break water tourism park" (in en). .
6. ↑  "തങ്കശേരി ബ്രേക്ക് വാട്ടർ ടൂറിസം നാടിന് സമർപ്പിച്ചു; പി എ മുഹമ്മദ് റിയാസ്". .
பட்டுச் சேலைகள் தயாரிப்பில் இன்று சிறுமுகை மிக உயர்ந்த இடத்தில் உள்ளது. காஞ்சிபுரம், பனாரஸ், ஆரணி, கும்பகோணம் வரிசையில் சிறுமுகைப் பட்டு இன்று பிரசித்தி பெற்றுள்ளது. 1970 களில் சிறுமுகைப் பகுதியில் காட்டன் சேலைகள் தயாரிக்கப்பட்டது. நெசவாளர்களின் வாழ்வாதாரம் பின் தங்கியே இருந்தது. இருப்பினும் இந்த தொழிலில் பெரும்பாலோனர் ஈடுபட்டிருந்தனர். வரவுக்கும் செலவுக்குமே சரியாக இருந்த காலகட்டங்களில் பெங்களூர், காஞ்சிபுரம், ஆரணி பகுதிகளில் பட்டுச் சேலை நெசவு பிரபலமாக இருந்தது. 

அங்கு பட்டுச் சேலைகளை நெய்வதற்கு கூலி அதிகமாக இருந்துவந்தது. ஆகவே இங்கிருந்து கைதேர்ந்த நெசவாளர்கள் பெங்களூர் சென்று பட்டுச் சேலைத் தயாரிப்பில் ஈடுபட்டனர் மேலும் 1977 ல் முதன் முதலாக சிறுமுகைப் பகுதியில் பட்டுச் சேலை தயாரிப்பு அறிமுகப் படுத்தினர். மேலும் இப்பகுதியில் இருக்கும் மற்ற நெசவாளர்கள் அந்தத் தொழில்நுட்பத்தினைக் கற்றுக் கொண்டு, பட்டுச் சேலை நெய்யக் கற்றுக் கொண்டனர் இதே சமயத்தில் கோரா பட்டும் அறிமுகமானது. பட்டும் காட்டனும் இணைந்து தயாரிக்கப்பட்டதுதான் கோராப்பட்டு. இதன் மூலமாகக் கடினமாக உணரப்பட்ட இந்தத் தொழில்முறை எளிதானதாக மாற்றம் அடைந்தது. 

120 ஜக்காடு 240 ஜக்காடு மூலமாகப் பெரிய பெரிய டிசைன் பட்டுச் சேலைகள் கோராப் பட்டுச் சேலைகள் தயாரிக்கப்பட்டன. இந்தப் பகுதிகளில் நிறைய கூட்டுறவுச் சங்கங்களும் உருவாக்கப்பட்டு அவைகளும் பட்டுச் சேலைகள், கோரா சேலைகள் தயாரித்தன.சிறுமுகை கைத்தறி நெசவாளர்கள் எளிதாகப் பல புதிய நுட்பங்களைக் கற்றுக்கொண்டு புதிய புதிய முயற்சிகளில் இறங்கினர். அவற்றில் வெற்றியும் கண்டனர். இன்றைய கால கட்டங்களில் கணினியைப் பயன்படுத்தி எண்ணற்ற டிசைன்கள் உருவாக்குகின்றனர். 

மயில் தோகைப் பட்டு, திருக்குறள் பட்டு எனத் தயாரிக்கப்பட்டு தேசிய விருதுகளும் இன்று சிறுமுகைப் பட்டு பெற்றுள்ளது.
**ராணி உயர்நிலைப் பள்ளி** (Rani High school) அசாமில், ராணி பகுதியில் அமைந்துள்ள பள்ளி. இந்த பகுதி அசாம் மேகாலயாவின் எல்லைப்புற பகுதி அருகில் அமைந்துள்ளது.

பள்ளியின் சிறப்பு
-----------------

இந்த பள்ளியின் மாணவிகள் காற்பந்தாட்ட விளையாட்டில் கொண்டுள்ள திறமையும் ஈடுபாடும் சிறப்பாகும். மிகவும் எளிய குடும்பத்தினராக இருந்தும் இவர்கள் தங்கள் வறுமையையும் தாண்டி இந்த விளையாட்டில் ஈடுபட இவர்களின் பயிற்சியாளர் ஹெம் தாஸின் முயற்சியே காரணம். 

ஹெம் தாஸ் இந்தப் பள்ளி தலைமையாசிரியர் மற்றும் சில கிராமத்தினரின் ஒத்துழைப்போடு கால்பந்து பயிற்சி மையம் ஆரம்பித்தார். தனது சொந்த செலவில் இந்த மாணவிகளை பயிற்றுவிக்கிறார். ஆரம்பத்தில் மாணவர்களைத் தேடிய இவர், மாணவிகள் அதிக ஆர்வம் காட்டுவது அறிந்து அவர்களை பயிற்றுவிக்க ஆரம்பித்தார். 

தேசியப் பள்ளிகளுக்கு இடையேயான விளையாட்டுப் போட்டிகளில் இம்மாணவிகள் பங்கு கொண்டுள்ளனர்.

பதிவுகள்
--------

இவர்களைப் பற்றி ராஜ்ய சபா தொலைக்காட்சியின்(RSTV) சார்பில் 26 நிமிட நேர ஆவணப் படம் "Soccer Queens of Rani" தயாரிக்கப் பட்டு ஜூன் 18 அன்று ஒளிபரப்பப் பட்டது.

மேற்சான்றுகள்
-------------

1. ↑  21 சூன் 2014. "World Cup 2014 : Film on Assam girls who are 'bending it like Beckham'". PTI இம் மூலத்தில் இருந்து 2014-06-24 அன்று. பரணிடப்பட்டது... பார்த்த நாள்: 23 சூன் 2014.

* Village girls in Rani taking up Football, assamtimes, நாள்:20/01/2011
**அயோத்தி இராச்சியம்** (**Oudh State**) இதனை அவத் நாடு என்றும் அழைப்பர். அயோத்தி இராச்சியம், வட இந்தியாவின் தற்கால உத்தர பிரதேசத்தின் வடமேற்கில் அமைந்துள்ளது. அயோத்தி சுல்தானகத்தின் தலைநகரம் முதலில் பைசாபாத் ஆக இருந்தது. பின்னர் பிரித்தானிய கிழக்கிந்தியக் கம்பனி ஆட்சியின் போது தலைநகரமாக லக்னோ விளங்கியது

வரலாறு
------

முகலாயப் பேரரசர் முகமது ஷாவின் ஆட்சி வீழ்ச்சி அடைந்து கொண்டிருந்த நேரத்தில், 
அயோத்தி பிரதேசத்தின் ஆளுநராக இருந்த *சதாத் அலி கான்* என்ற *புர்கான் உல் முல்க் சதாத் கான்* என்பவர் அயோத்திக்கு அருகில் பைசாபாத் நகரத்தை நிறுவி 1722-ஆம் ஆண்டில் அயோத்தி நவாப் ஆனார். அவரும் அவரது 12 வாரிசுகளும் அவத் பகுதியை 1722 முதல் 1859 முடிய அயோத்தி நவாப்புகள் என்ற பெயரில் 136 ஆண்டுகள் ஆண்டனர்.

அயோத்தி நவாப்புகள் பிரித்தானியர்களின் துணைப்படைத் திட்டத்தை ஏற்றதால், மே, 1816 முதல் பிரித்தானியக் கிழக்கிந்தியக் கம்பெனியின் பாதுகாப்பிற்குட்பட்ட சுதேச சமஸ்தானமாக விளங்கியது.

அயோத்தி நவாப், 1857 சிப்பாய்க் கிளர்ச்சியையை தனது இராச்சியப் பகுதியில் அடக்க திறனற்று போனார். டல்ஹவுசி பிரபு அறிவித்த அவகாசியிலிக் கொள்கையின் படி, அயோத்தி நவாப் ஆட்சி செய்வதற்குத் தகுதியற்றவர் எனக் காரணம் காட்டி, 1859ல் அவத் இராச்சியத்தை, பிரித்தானிய இந்தியாவின் ஆட்சியில் இணைத்தனர்.

அயோத்தி இராச்சியப் பகுதிகள்
---------------------------

அயோத்தி இராச்சியத்தில், தற்கால உத்தரப் பிரதேச மாவட்டங்களான அம்பேத்கர்நகர், பகராயிச், பலராம்பூர், பாரபங்கி, பஸ்தி, பைசாபாத், கோண்டா, ஹர்தோய், லக்கிம்பூர், லக்னோ, பிரத்தாப்புகர், ரேபரேலி, சிராவஸ்தி, சுல்தான்பூர், சித்தார்த்நகர், உன்னாவு, சீத்தாபூர் மற்றும் கங்கை சமவெளியின் தெற்கு பகுதிகளான கான்பூர், பதேபூர், கௌசாம்பி, அம்ரேகா மற்றும் அலகாபாத் என 22 மாவட்டங்கள் இருந்தது.

மக்கள்தொகை பரம்பல்
------------------

18ம் நூற்றாண்டில் அயோத்தி இராச்சியத்தின் மக்கள்தொகை 3 மில்லியனாக இருந்தது கணித்துள்ளனர். மக்கள்தொகையில் பெரும்பான்மையினர் இந்துக்களே.:155 சமசுகிருதம் மற்றும் பாரசீக மொழிகள் கலந்த அவதி மொழி பேசப்பட்டது.

அயோத்தி நவாபுகள்
----------------

முதன்மைக் கட்டுரை: அயோத்தி நவாப்

இதனையும் காணக்
--------------

* அயோத்தி
* அயோத்தி நவாபுகள்
* வங்காள நவாபுகள்
* துணைப்படைத் திட்டம்
* அவகாசியிலிக் கொள்கை

மேற்கோள்கள்
-----------

1. ↑  Siege of Cawnpore
2. ↑  "Oudh – definition of Oudh in English from the Oxford dictionary" இம் மூலத்தில் இருந்து 2015-09-09 அன்று. பரணிடப்பட்டது.. .
3. ↑  Awadh Historic region, India
4. ↑  Jaswant Lal, Mehta (2005). *Advanced Study in the History of Modern India: 1707-1813*. Sterling Publishers. பன்னாட்டுத் தரப்புத்தக எண்:9781932705546.
5. ↑   *Defence Journal, Volume 5, Issues 2-4*. பக். 88. "On the contrary the annexation of Oudh in 1856 was viewed by the Muslim elite and the Hindu majority population of Oudh"

வெளி இணைப்புகள்
---------------

* Heraldry of Oudh State
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aegithina|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பெரும் மாம்பழச்சிட்டு** (*Great iora*)(*ஏஜிதினா லாப்ரெசுனேயி*) என்பது ஏஜிதினிடே குடும்பத்தில் உள்ள ஒரு பறவை சிற்றினம் ஆகும். இது கம்போடியா, சீனா, லாவோஸ், மலேசியா, மியான்மர், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.

மேற்கோள்கள்
-----------

1. ↑  BirdLife International (2016). "*Aegithina lafresnayei*". *IUCN Red List of Threatened Species* **2016**: e.T22707443A94124419. doi:10.2305/IUCN.UK.2016-3.RLTS.T22707443A94124419.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q738724
* விக்கியினங்கள்: Aegithina lafresnayei
* ADW: Aegithina\_lafresnayei
* Avibase: D00A485D44B0C8DB
* BirdLife: 22707443
* ஈபேர்டு: greior1
* EoL: 915644
* GBIF: 2484094
* iNaturalist: 7939
* IRMNG: 10213289
* ITIS: 558447
* IUCN: 22707443
* என்.சி.பி.ஐ: 1763891
* Xeno-canto: Aegithina-lafresnayei

 |
**ஜேக்கப் பெஞ்சமின் கிலென்ஹால்** (ஆங்கில மொழி: *Jacob Benjamin Gyllenhaal*) (பிறப்பு: திசம்பர் 19, 1980) என்பவர் அமெரிக்க நாட்டு நடிகர் மற்றும் திரைப்படத் தயாரிப்பாளர் ஆவார். கில்லென்ஹால் குடும்பத்தில் பிறந்த இவர், இயக்குனர் ஸ்டீபன் கில்லென்ஹால் மற்றும் திரைக்கதை எழுத்தாளர் நவோமி ஃபோனரின் மகன் ஆவார்.

இவர் சிறு வயதிலிருந்து சிட்டி ஸ்லிகர்ஸ் (1991), அக்டோபர் ஸ்கை (1999), டோனி டார்கோ (2001), புரோக்பேக் மவுண்டன் (2015) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார். இவர் 2019 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான இசுபைடர்-மேன்: பார் பிரம் ஹோம் என்ற திரைப்படத்தில் 'மிஸ்டீரியோ' என்ற கதாபாத்திரத்தில் நடித்துள்ளார்.

மேற்கோள்கள்
-----------

1. ↑  Rookwood, Dan (January 11, 2018). "Jake Gyllenhaal On The Toughest Role Of His Career: 'Sometimes I Took It Too Far'". *GQ Australia* இம் மூலத்தில் இருந்து April 21, 2018 அன்று. பரணிடப்பட்டது.. .
2. ↑  Kroll, Justin (May 21, 2018). "Jake Gyllenhaal Eyed for Villain Role in 'Spider-Man: Homecoming' Sequel". *Variety* இம் மூலத்தில் இருந்து May 21, 2018 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஜேக் கிலென்ஹால்
***சாய் டைம் அட் சின்னமன் கார்டன்ஸ்*** (2022) என்பது ஆத்திரேலிய எழுத்தாளர் சங்கரி சந்திரனின் எழுதிய ஆங்கிலப் புதினமாகும். இது  2022 இல் ஆத்திரேலியாவில் அல்டிமோ பிரஸ் மூலம் வெளியிடப்பட்டது.

இது 2023 மைல்ஸ் பிராங்க்ளின் விருதைப் பெற்றது.

சுருக்கம்
---------

சின்னமன் கார்டன் என்பது சிட்னியில் உள்ள ஒரு முதியோர் இல்லமாகும். இது 1980 களில் இலங்கை உள்நாட்டுப் போரின் போது நாட்டை விட்டு வெளியேறிய இலங்கை தம்பதிகளான மாயா, சாகிர் ஆகியோரால் அமைக்கப்பட்டதாகும். ஒரு கட்டத்தில் சாகிர் காணமல் போகிறார். அதன்பிறகு மாயா அவரது மகள் அஞ்சலியால் ஏற்று நடத்தப்படும் முதியோர் இல்லத்தில் வசிக்கிறார். ஆத்திரேலியாவுக்கு முதன்முறை வந்து இறங்கியவர் என்று போற்றப்படும் ஜேம்ஸ் குக்கின் சிலை சாகிரும், மாயாவும் நடத்திய முதியோர் இல்லத்தில் முன்னர் இருந்துள்ளது. அந்தச் சிலையை ஒருநாள் மாயாவும் ஜாகிரும் இடித்துத் தள்ளுகின்றனர். அதை அஞ்சலியின் நண்பர் கண்டறிந்ததும், அந்த இணையர் மீது இனவெறி குற்றம் சாட்டி மனித உரிமைகள் ஆணையத்தில் புகார் அளிக்கிறார்.

புதினமானது இரண்டு காலக்கோடுகளில் சொல்லப்படுகிறது: இன்றைய காலகட்டம்; மற்றும் 1980களில் இலங்கை காலகட்டம்.

அர்ப்பணிப்பு
------------

* "எல்லோரா, கைலாஷ், ஹரி, சித்தார்த்துக்கு"

விருதுகள்
---------

* மைல்ஸ் பிராங்க்ளின் இலக்கிய விருது, 2023.

குறிப்புகள்
-----------

மேற்கோள்கள்
-----------

1. ↑  "Austlit — *Chai Time at Cinnamon Gardens* by Shankari Chandran (Ultimo Press) 2022". Austlit.. பார்த்த நாள்: 12 January 2024.
2. 1 2  "Shankari Chandran wins 2023 Miles Franklin award for Chai Time at Cinnamon Gardens".. பார்த்த நாள்: 2023-07-25.
வளிமண்டல ஈரப்பதனை அளக்கும் ஈரப்பதன் மானி(Hygrometer).
சாரீரப்பதன்( Relative Humidity) எனப்படுவது வளிமண்டலத்தில் காணப்படும் நீராவியின் அளவிற்கும் நிரம்பிய நிலை நீராவியளவிற்கும் இடையயிலான விகிதமாகும்.

வரைவிலக்கணம்
------------

நீர்- வளி கொண்டகலவை ஒன்றின் **சாரீரப்பதன்**{\displaystyle \left(\phi \right)} எனப்படுவது, குறித்த வெப்பநிலையில் அக்கலவையிலுள்ள நீராவியின் பகுதி அமுக்கத்திற்கும்{\displaystyle \left({e\_{w}}\right)} நீராவியின் நிரம்பல் ஆவியமுக்கத்திற்கும்{\displaystyle \left({{e^{\*}}\_{w}}\right)} இடையிலான விகிதம் ஆகும்.

பின்வரும் சமன்பாட்டின் மூலம் சாரீரப்பதன் கணிக்கப்படும். இது சதவீதத்தில் பொதுவாகத் தரப்படும்.:

{\displaystyle \phi ={{e\_{w}} \over {{e^{\*}}\_{w}}}\times 100\%}

கணிப்பீடு
---------

வளி நீர்க் கலவையொன்றின் ஈரக்குமிழ் வெப்பநிலை மற்றும் உலர் குமிழ் வெப்பநிலை என்பன தெரியுமாயின் சைக்குறேமற்றிக்(psychrometric) அட்டவணை மூலம் சாரீரப்பதனை நேரடியாகக் காணலாம்.

சாரீரப்பதனின் முக்கியத்துவம்
----------------------------

* காலநிலையைக் கட்டுப்படுத்துவதில் வெப்பநிலையையும் சாரீரப்பதனையும் கட்டுபப்டுத்துவதன் மூலம் கட்டிடங்கள், வாகனங்கள் போன்றவற்றில் தகுந்த சூழல் ஏற்படுத்தப்படுவதுடன் இயந்திரங்களிலும் செயற்பாடுகளிலும் தொழில்நுட்பத்திறன் பேணப்படுகிறது.

### சுவாத்தியமான சூழல்

மனித உடல் தோலில் வியர்வை ஆவியாவதன் மூலம் குளிரூட்டப்படும் செயல்முறை கொண்டது. இதனால் ஈரமான வளிக்கு உணர்திறன் கொண்டது. ஈரமான் சூழலிலும் பார்க்க உலர் சூழலில் அதிக ஆவியாதல் முறையைக் காட்டும்.இதனால் சாரீரப்பதன் உயர்வாயுள்ள போது அதிக உஸ்னம் உணரப்படும்..

எ.கா:
வளிமண்டல வெப்பநிலை 24 °C (75 °F) இருக்கும் போது சாரீரப்பதன் பூச்சியமாக இருக்குமாயின் இவ் வெப்பநிலை 21 °C (69 °F) ஆக உணரப்படும்.. இதே வெப்பநிலை சாரீரப்பதன் 100% ஆக இருக்கும் போது 27 °C (80 °F)ஆக உணரப்படும்.

* + வாகனங்களிலும் கட்டடங்களிலும் இதே நுட்பத்தைப் பயன்படுத்தியே வளிபதனப்படுத்துதல் செய்யப்படுகிது. இதே போல் சில செயற்பாடுகளுக்கு தேவைப்படுகின்ற விசேட இயக்க சூழல் சாரீரப்பதனைக் கட்டுப்படுத்துவதனாலேயே சாத்தியமாக்கப்படுகிறது.

உசாத்துணை
---------

1. ↑  Perry, R.H. and Green, D.W, *Perry's Chemical Engineers' Handbook* (7th Edition), McGraw-Hill, ISBN 0-07-049841-5 , Eqn 12-7
2. ↑
3. 1 2
**சுங்கக் கட்டணம்** (**Customs Duty**) என்பது எந்தவொரு நாட்டிற்கும் உள்ளேயும் வெளியேயும் சர்வதேச எல்லைகளைக் கடந்து கொண்டு செல்லப்படும் சரக்குகள் மீது விதிக்கப்படும் வரியாகும். 
இத்தகைய சரக்குகளையும் அதன் இயக்கத்தையும் வரி விதித்து ஒழுங்குபடுத்துவதன் மூலம் அந்த நாட்டின் பொருளாதாரம், வேலைகள், சுற்றுச்சூழல், குடிமக்கள் போன்றவற்றைப் பாதுகாக்க ஏதுவாக பொறுப்பான அதிகாரமிக்க நிறுவனங்கள் அந்தந்த அரசுக்களால் அமைக்கப்பட்டுள்ளன.

ஒரு நாட்டிற்குள் இறக்குமதி அல்லது ஏற்றுமதி செய்யப்படும் ஒவ்வொரு சரக்குகளின் மீதும் ஏறத்தாழ எல்லா நாடுகளிலும் சுங்க வரி விதிக்கப்படுகிறது. பெரும்பாலும் இவை பின்வருமாறு பிரிக்கப்பட்டுள்ளன:

* அடிப்படை சுங்க வரி (BCD)
* உண்மையான எதிர் கடமை (CVD)
* கூடுதல் சுங்க வரி அல்லது சிறப்பு கூடுதல் வரி
* பாதுகாப்பு கடமை,
* குவிப்பு எதிர்ப்பு வரி
* சுங்க வரி மீதான கல்வி செஸ்

வருவாயை முதன்மையாகக் கருத்தில் கொள்ளும்போது, வெளிநாட்டுப் போட்டியிலிருந்து உள்நாட்டுத் தொழிலைப் பாதுகாக்க சுங்க வரிகள் விதிக்கப்படுகிறது. மேலும் சுங்கவரியின் முக்கிய நோக்கமாக '*வர்த்தக பரிவர்த்தனை செலவுகளைக் குறைப்பதற்காக பொருட்களின் இறக்குமதி மற்றும் ஏற்றுமதி செயலாக்கத்தை ஒழுங்குபடுத்துவது* எனக்கொள்ளலாம்.

இந்தியாவில் மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறை இவ்வரிகளை வசூலிக்கிறது

மேற்கோள்கள்
-----------

1. ↑  "customs". WordReference. .
2. ↑  "International Convention on The Simplification and Harmonization of Customs Procedures". .
3. ↑  Kormych, Borys (2018). "The modern trends of the foreign trade policy implementation: Implications for customs regulations". *Lex Portus* **5** (5): 27–45. doi:10.26886/2524-101X.5.2018.2.
4. ↑  "இந்தியாவில் சுங்க வரி: பொருள், வகைகள், விகிதங்கள், கணக்கீடு". .
5. ↑  What is 'Customs Duty'
6. ↑  "UN/CEFACT. Recommendation No. 4 National Trade Facilitation Bodies. ECE/TRADE/425". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Machaerirhynchus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மச்சேரிரிங்கசு** (*Machaerirhynchus*) என்பது வனச்சிட்டு மற்றும் கசாப்புப் பறவைகளுடன் தொடர்புடைய குருவி வரிசைப் பறவைகளின் ஓர் பேரினமாகும். இரண்டு சிற்றினங்கள் **படகுஅலகுகள்** என்று அழைக்கப்படுகின்றன. இந்த பேரினமானது நியூ கினி மற்றும் வடக்கு குயின்சுலாந்து முழுவதும் காணப்படுகிறது.

சிற்றினங்கள்:

* கருப்பு மார்பகப் படகு அலகு, *ம. நிக்ரிபெக்டசு*, நியூ கினி
* மஞ்சள் மார்பு படகு அலகு, *ம. பிளவிவென்டர்*, வடகிழக்கு ஆத்திரேலியா

மேற்கோள்கள்
-----------

1. ↑  "Machaerirhynchidae". The Trust for Avian Systematics. .

வெளி இணைப்புகள்
---------------

* டான் ராபர்சனின் வேர்ல்ட் பர்டிங் இணையதளத்தில் படகுகள் பற்றிய ஒரு பக்கம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q532569
* விக்கியினங்கள்: Machaerirhynchus
* ADW: Machaerirhynchidae
* AFD: Machaerirhynchus
* GBIF: 2486657
* iNaturalist: 8426
* IRMNG: 1027411
* ITIS: 557845
* என்.சி.பி.ஐ: 338558

 |
**அப்துல் அகத் வக்கில்** (Abdul Ahad Vakil) இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டில் இவர் பிறந்தார். சம்மு மற்றும் காசுமீர் மாநிலத்தின் பாரமுல்லா மக்களவைத் தொகுதியில் போட்டியிட்டு 6ஆவது மக்களவைத் தேர்தலில் நாடாளுமன்ற உறுப்பினராகத் தேர்ந்தெடுக்கப்பட்டார். 1983 ஆம் ஆண்டில் மாநில அமைச்சராகவும், 1996 ஆம் ஆண்டில் சம்மு காசுமீர் சட்டப் பேரவையின் சபாநாயகராகவும் பணியாற்றினார். தேசிய மாநாட்டின் மூத்த உறுப்பினராக இவர் இருந்தார்.

வாழ்க்கை மற்றும் பின்னணி
------------------------

அப்துல் அகத் வக்கில் 1934 ஆம் ஆண்டு பிப்ரவரி மாதத்தில் சம்மு காசுமீர் மாநிலத்தின் சோபோரா மாவட்டத்தில் பிறந்தார். தனது கல்விக் காலத்தில் முதுகலை பட்டமும் சட்டத்தில் இளநிலைப் பட்டமும் பெற்றார், ஆரம்பத்தில் சிறீநகரில் உள்ள அமர் சிங் கல்லூரியில் படித்து வந்தார், பின்னர் அலிகார் முசுலிம் பல்கலைக்கழகத்திற்குச் சென்றார், அங்கு இவர் தனது மேற்படிப்பை முடித்தார்.

அப்துல் அகத் வக்கில் முதலில் 1971 ஆம் ஆண்டில் ஒரு வழக்கறிஞராக இருந்தார், பின்னர் 1976 ஆம் ஆண்டில் *மாவட்ட அபிவிருத்தி சபை* உறுப்பினராக நியமிக்கப்பட்டார்

சமூக நடவடிக்கைகள்
-----------------

அப்துல் அகத் வக்கில் பெண்களுக்கான அரசுப் பட்டயக் கல்லூரி, சோபோரில் அறிவியல் மற்றும் இளங்கலை அறிவியல் பட்டப்படிப்பை நிறுவுவதற்குப் பொறுப்பான செயலில் உள்ள சமூகப் பணியாளராகக் கருதப்பட்டார். இவரது அரசியல் காலத்தில், சோபோரில் ஏழைகள், விதவைகள் மற்றும் உடல் ஊனமுற்றோருக்காக பல நலவாழ்வு மையங்களைத் திறந்தார்.

தனிப்பட்ட வாழ்க்கை
------------------

ஆச்சீ அப்துல் ரசாக்கின் மகனான இவர் 1960 ஆம் ஆண்டில் மரியம் இயானை திருமணம் செய்து கொண்டார். தம்பதியருக்கு ஒரு மகன் மற்றும் மூன்று மகள்கள் இருந்தனர்.

இறப்பு
------

தனது 79 ஆவது வயதில் கோரிபோராவில் உள்ள எல்டி காலனியில் அப்துல் அகத் வக்கில் உடல்நிலை பாதிக்கப்பட்டார். பின்னர் மருத்துவ சிகிச்சைக்காக செர்-இ-காசுமீர் மருத்துவ அறிவியல் கழகத்தில் அனுமதிக்கப்பட்டார். பின்னர் சுவாச நோயுடன் தொடர்புடைய பல உறுப்பு செயலிழப்பு மற்றும் மார்பு நோயின் காரணமாக தனது கடைசி மூச்சை விட்டார்.

மேற்கோள்கள்
-----------

1. 1 2 3  "Members Bioprofile". .
2. ↑  "NC leader Vakil passes away". .
3. ↑  "Former speaker Abdul Ahad Vakil passes away". .
4. ↑  "Abdul Ahad Vakil passes away". *Kashmir Times*. 11 July 2014.. பார்த்த நாள்: 9 February 2020.
5. ↑  "Ahad Vakil passes away". 11 July 2014.. பார்த்த நாள்: 9 February 2020.
6. ↑  "NC leader Vakil passes away". *Hindustan Times*. 10 July 2014. .
**செர்வுட் காடு** (*Sherwood Forest*) என்பது இங்கிலாந்தின் நாட்டிங்காம்சையரில் உள்ள ஒரு அரச காடு ஆகும். இது இராபின் ஊட் குறித்த செவிவழிக் கதையுடன் தொடர்பு கொண்டுள்ளதால் புகழ் பெற்றது.

கடைசி பனிப்பாறை காலத்தின் முடிவில் இருந்து இப்பகுதி மரங்கள் நிறைந்ததாக உள்ளது ( மகரந்தத்தூளியல் மாதிரிகளின் சான்றுகளின்படி). இன்று செர்வுட் வன இயற்கை காப்பகம் 424.75 எக்டேர்கள் (1,049.6 ஏக்கர்கள்) பரப்பளவைக் கொண்டுள்ளது, இது தோர்ஸ்பி ஹால் உள்ள எட்வின்ஸ்டோவ் என்ற கிராமத்தைச் சுற்றி அமைந்துள்ளது. இது ஒரு பழைய மற்றும் மிகப் பெரிய அரச வேட்டைக் காடுகளின் எச்சமாகும். இது பல அண்டை மாவட்டங்களாக விரிவடைந்தது. மேற்கில் எரேவாஷ் ஆற்றையும் கிழக்கு டெர்பிஷையரின் காட்டையும் எல்லையாக கொண்டுள்ளது. டோம்ஸ்டே புத்தகம் 1086 இல் தொகுக்கப்பட்டபோது, இக்காடு நாட்டிங்காம்சையரின் கால் பகுதி (சுமார் 19,000 ஏக்கர் அல்லது 7,800 ஹெக்டேர்) காடு மற்றும் ஹீத் பகுதிகளில் வனச் சட்டங்களுக்கு உட்பட்டது. இக்காட்டின் பெயரைக் கொண்டு செர்வூட் நாடாளுமன்றத் தொகுதி உண்டானது.

 இராபின் ஊட் சிலை, ஷெர்வுட் காடு

வரலாறு
------

1066 ஆம் ஆண்டில், இங்கிலாந்து மன்னர் முதலாம் வில்லியம் செர்வுட் காட்டை அரச வேட்டைக் காடாக மாற்றினார்.   ஷெர்வுட் காடுகளுக்கு மெர்சியன் மன்னர்கள் அடிக்கடி பயணம் மேற்கொண்டனர். 

மன்னர் ஜான் மற்றும் முதலாம் எட்வர்டு ஆகியோரால் இந்தக் காடு பிரபலமானது. கிங் ஜான்ஸ் அரண்மனை என்று பெயர் கொண்ட கிங்ஸ் கிளிப்ஸ்டோனில் வேட்டை விடுதியின் எச்சங்கள் இங்கு காணப்படுகின்றன.  

1536 ஆம் ஆண்டில் இங்கிலாந்து மன்னர் எட்டாம் என்றி காலத்தில் , மடாலயங்கள் கலைக்கப்பட்ட பிறகு, செர்வுட்டில் நிலம் விற்கப்பட்டு, தனியாருக்கு உரிமையாக்கப்பட்டது. அது வீட்டுத் தோட்டங்களாக மாற்றப்பட்டது. 1600 களில் மன்னர் முதலாம் ஜேம்சு முதலாம் சார்லசைப் போலவே காட்டிற்கு பயணங்களை மேற்கொண்டனர். மன்னர் இரண்டாம் சார்லசு செர்வுட் காடுகளின் நிர்வாகத்தை மீண்டும் அரசின் கட்டுப்பாட்டிற்குள் கொண்டு வந்தார்.  

1700களில் செர்வுட் நிலத்தின் பெரிய பகுதிகள் தோர்ஸ்பி ஹால், ரஃபோர்ட் அபே, கிளம்பர் பார்க், வெல்பெக் அபே, ஒர்க்சாப் மேனர் ஆகிய தோட்டங்களை உரவாக்கிய தனியாருக்கு விற்கப்பட்டது. இந்த தோட்டங்கள் டுக்கரீஸ் என்று அழைக்கப்பட்டன. நியூஸ்டெட் அபேயும் தனியார் உரிமையாக கட்டப்பட்டது.

மேற்கோள்கள்
-----------

1. ↑  Visit Nottinghamshire, The History of Sherwood web  retrieved on the 8th April 2023
2. 1 2  Robert White,The Dukery, and Sherwood Forest, (1875) retrieved in the 8th April 2023
3. 1 2  William Horner Groves, The History of Mansfield, (1894) retrieved on the 8th April 2023
4. 1 2 3  cite web Nottinghamshire County Council, History of Sherwood Forest, Robin Hood and Major Oak, 2023 retrieved on the 8th April 2023
* Sholayar Dam Reservoirசோலையார் அணை நீர்த்தேக்கம்
* Sholayar Dam Reservoir and Damசோலையார் அணை நீர்த்தேக்கம் மற்றும் அணை
* View of Reservoirநீர்த்தேக்கத்தின் காட்சி

**சோலையாறு அணை** என்பது இந்தியாவின் கேரளத்தின் திருச்சூர் மாவட்டத்தில், சாலக்குடி ஆற்றின் குறுக்கே மலக்கபாரை என்ற இடத்தில் கட்டப்பட்ட கற்காரை அணையாகும். இந்த அணையானது முதன்மை சோலையாறு அணை, சோலையாறு பக்கவாட்டு மற்றும் சோலையார் சேணம் அணை ஆகியவற்றைக் கொண்டுள்ளது. இந்த அணையில் கேரள அரசு மின்சார வாரியத்துக்குச் சொந்தமான சோலையாறு நீர்மின்சாரத் திட்டம் உள்ளது. நீர் மின் திட்டத்தின் மொத்த நிறுவப்பட்ட திறன் 3 விசை குழாய்களுடன் 54 மெகாவாட் ஆகும். அணையின் அதிகபட்ச சேமிப்பு கொள்ளளவு 2663 அடி. சோலையாறு  சாலக்குடி நகரத்திலிருந்து 65 கி.மீ. தொலைவில் உள்ளது. சோலையாறு அணைக்கு மேல் உள்ள அணை, தமிழகத்திற்குச் சொந்தமான மேல் சோலையாறு அணையாகும் .

வரலாறு
------

சோலையாறு அணை, சோலையார் சேணம் அணை மற்றும் சோலையார் பக்கவாட்டு அணை ஆகியவை 1965 இல் இருந்து பயன்பாட்டுக்கு வந்தன. இந்த நீர்த்தேக்கம் 8.705 சதுர கிமீ பரப்பளவைக் கொண்டுள்ளது. மேலும் அணையின் நீளம் 430.60 மீட்டர் ஆகும். சோலையாறு அணை 66 மீட்டர் உயரமும் 430 மீட்டர் அகலமும் கொண்டது,  சோலையாறு பக்கவாட்டு அணை அடித்தளத்திலிருந்து 18 மீட்டர் உயரம் 109 மீட்டர் நீளமும் கொண்டது.  சோலையாறு சேணம் அணை 259 மீட்டர் உயரமும் 109 மீட்டர் அகலமும் கொண்டது.

காட்சியகம்
----------

மேற்கோள்கள்
-----------

1. ↑  "Dams in West flowing rivers from Tadri to Kanyakumari Basin". .
2. ↑  "Dams in West flowing rivers from Tadri to Kanyakumari Basin". .
கூடு கட்ட மணலைத்தோன்டும் ராணி எறும்பு
**பிராக்மோசிசு** (*Phragmosis*) என்பது உயிரினங்கள் பிற வேட்டையாடிகளிடமிருந்து தன்னைப் பாதுகாத்துக் கொள்வதற்காக தன்னுடலையேப் பயன்படுத்தி அதன் வளைக்குள் தன்னைத் தற்காத்துக் கொள்ளும் எந்தவொரு முறையுமாகும்.. எடுத்துக்காட்டாக கருப்புச் சுருக்கங்களை உடைய எட்டுக்கால் பூச்சி தன்னைப் பாதுகாத்துக் கொள்வதற்காக அடிவயிற்றுப் பகுதியில் கருப்பு வளையங்களைக் கொண்டுள்ளது. இந்த பகுதி மிகவும் கடினமானதாகும். அதுபோலவே, ஓடுடைய சைக்கிளோகோசுமியா இனம் ஒரு எறும்பு இனத்தைச் சார்ந்ததாகும். இதனுடைய பெரிய, தட்டுவடிவத் தலையைப் பயன்படுத்தி வளைக்குள் நுழைபவர்களைத் தடுத்து நிறுத்துகிறது.

பெயர் வரலாறு
------------

பிராக்மோசிசு என்ற பெயரை, முதலில் டபிள்யூ.எம்.வீலர் (1927) என்பவர் பூச்சிகள் வெளிப்படுத்தும் தற்காப்பு நுட்பத்தை விவரிக்கும் போது பயன்படுத்தினார்.பல்வேறு பூச்சி இனங்களில் வெளிப்படுவதைப் போல, இதன் கூடுகளின் நுழைவாயில்களைத் தடுக்க அதற்கேற்றாற்ப்போல பூச்சிகளின் மாற்றியமைக்கப்பட்ட உடல் கட்டமைப்புகளின் நிலைப்பாட்டை வீலர் கவனித்தன் காரணமாக இப்பெயர் பயன்படுத்தப்பட்டுள்ளது. தற்போது பிராக்மோசிசு என்ற சொல் பூச்சிகளுக்கு மட்டுமல்லாமல், பிற விலங்கினங்களுக்கும் பயன்படுத்தப்படுகிறது.

மேற்கோள்கள்
-----------

1. ↑  Wheeler, Diana E.; Hölldobler, Bert (1985). "Cryptic Phragmosis: The Structural Modifications" (in en). *Psyche: A Journal of Entomology* **92** (4): 337–353. doi:10.1155/1985/76848. பன்னாட்டுத் தர தொடர் எண்:0033-2615.
2. ↑  
Main, Barbara York (1976). *Spiders*. Sydney: Collins. பன்னாட்டுத் தரப்புத்தக எண்:0-00-211443-7.
3. ↑  
Hölldobler, Bert and Diana E. Wheeler (1985). "Cryptic phragmosis: the structural modifications". *Psyche* **92** (4): 337–354. doi:10.1155/1985/76848 இம் மூலத்தில் இருந்து 2007-09-27 அன்று. பரணிடப்பட்டது... பார்த்த நாள்: 2015-06-07.
4. ↑  Brandão, C. R. F.; Diniz, J. L. M.; Silva, P. R.; Albuquerque, N. L.; Silvestre, R. (2001). "The first case of intranidal phragmosis in ants. The ergatoid queen of Blepharidatta conops (Formicidae, Myrmicinae) blocks the entrance of the brood chamber" (in en). *Insectes Sociaux* **48** (3): 251–258. doi:10.1007/pl00001774. பன்னாட்டுத் தர தொடர் எண்:0020-1812.
***இரமாபாய்*** (Ramabai) என்பது இந்திய சமூக சீர்திருத்தவாதியும் அரசியல்வாதியுமான பி.ஆர். [[இரமாபாய் பீம்ராவ் அம்பேத்கர்|அம்பேத்கரின் முதல் மனைவியான இரமாபாய் அம்பேத்கரின் வாழ்க்கையை அடிப்படையாகக் கொண்டு கன்னட மொழியில் 2016 ஆம் ஆண்டு வெளியான, இந்திய வாழ்க்கை வரலாற்றுத் திரைப்படமாகும். இத்திரைப்படத்தை எம். ரங்கநாத் இயக்கியுள்ளார், மேலும் யக்னா ஷெட்டி பெயரிடப்பட்ட நாயகியாகவும், சித்தாராம் கர்னிக் அம்பேத்கராகவும் நடித்துள்ளனர். 14 ஏப்ரல் 2016 அன்று, அம்பேத்கரின் பிறந்தநாளைன்று, இப்படம் வெளியிடப்பட்டது. இரமாபாய் பீம்ராவ் அம்பேத்கர் (திரைப்படம்) - 2011 ஆம் ஆண்டு இதே தலைப்பில், மராத்தி மொழியில் மற்றொரு திரைப்படம் எடுக்கப்பட்டது.

நடிகர்கள்
---------

* ரமாபாயாக யக்னா ஷெட்டி
* பி.ஆர்.அம்பேத்கராக, டாக்டர் சித்ராம் காரனிக்
* ஆடிட்டர் சிறீரீநிவாசு
* நாகராஜ்
* வங்கி சனார்தன்
* சுமதிசறீ
* மைசூர் ராமானந்த்

தயாரிப்பு
---------

> 
> "I picked up reading materials and even researched her on the Internet in order to learn more about her and that period. I tried a few things while acting but the main inputs came from the director and the team... Through the process, he [Siddaram Karnik] researched Ramabai as well. That's how the script was written. We shot at the exact locations where Ramabai stayed. Major portions were shot in Dharwad and Karwar"
> 
> 
> 

 —யக்னா செட்டி, regarding her preparation for the role and filming.

திரைப்பட தயாரிப்பாளர் ஆடிட்டர் சிறீனிவாசு, இப்படத்தை பிப்ரவரி 2015 இல் தயாரிப்பதாக அறிவித்தார். கன்னடத் திரையுலகில் முதன்மையாக வசனம் எழுதும் வாசுதேவ் ஆலூர், இப்படத்துடன் தனது அசல் பெயரான எம். ரங்கநாத் என்ற பெயரால், இப்படத்தை இயக்குவார் என்பது தெரியவந்தது.  அதே மாதத்தில், பெங்களூரில் துணை வேடங்களில் நடிக்க, தயாரிப்பாளர்களால் நடிப்புத் தேர்ந்தெடுப்பு நடத்தப்பட்டது.  இரமாபாய் கதாபாத்திரத்தில் யக்னா ஷெட்டி நடித்தார். அம்பேத்கரின் வாழ்க்கை, பணி ஆகியன குறித்து தார்வாட்டில் ஆய்வு செய்து கொண்டிருந்த ஒரு கல்வியாளர் சித்தாராம் கர்னிக் என்பவரை, தற்செயலாக அவரை படத்தில் நடிக்க வைத்தார். மார்ச் 27 அன்று தார்வாத்தில் படப்பிடிப்பு தொடங்கியது, அதைத் தொடர்ந்து இரமாபாய், பி.ஆர். அம்பேத்கர் அவர்களின் வாழ்க்கையின் குறிப்பிடத்தக்க பகுதிகளைக் கழித்த இரண்டு இடங்களான கார்வாரில் தொடர்ந்தது. மொத்தம் 30 நாட்கள் படப்பிடிப்பிற்குப் பிறகு, ஜூன் 2015 இல் முடிந்தது.

மேற்கோள்கள்
-----------

1. ↑
2. ↑  "Yagna's Next Chronicles Dr Ambedkar's Wife". The New Indian Express இம் மூலத்தில் இருந்து 21 October 2015 அன்று. பரணிடப்பட்டது... பார்த்த நாள்: 21 October 2015.
3. ↑  "Yajna Shetty Plays Dr.BR. Ambedkar's wife in Ramabai".
4. ↑  "Ramabai Ambedkar...audition of the artists".
**திருப்பூர் மாவட்டம்** இந்தியாவின் தமிழ்நாடு மாநிலத்தின் ஒரு மாவட்டம் ஆகும். இதில் மொத்தம் 14 ஊராட்சி ஒன்றியங்கள் (வருவாய் வட்டங்கள்) உள்ளன. இது அக்டோபர் 2008 இல் உருவாக்கப்பட்டது. தமிழகத்தில் கடைசியாக உருவாக்கப்பட்ட மாவட்டம். இம்மாவட்டம் கோயம்புத்தூர் மாவட்டத்தின் திருப்பூர் , அவினாசி, பல்லடம், உடுமலைப்பேட்டை ஆகிய பிரிவுகளையும், ஈரோடு மாவட்டத்தின் தாராபுரம், காங்கேயம் ஆகிய பிரிவுகளையும் கொண்டு உருவாக்கப்பட்டது. திருப்பூர் நகரம் இம்மாவட்டத்தின் நிர்வாகத் தலைமையகமாகும்

ஊராட்சி ஒன்றியங்கள்
-------------------

1. திருப்பூர் ஒன்றியம்
2. அவினாசி ஒன்றியம்
3. பல்லடம் ஒன்றியம்
4. உடுமலைப்பேட்டை ஒன்றியம்
5. தாராபுரம் ஒன்றியம்
6. காங்கேயம் ஒன்றியம்
7. மடத்துக்குளம் ஒன்றியம்
8. குடிமங்கலம் ஒன்றியம்
9. ஊத்துக்குளி ஒன்றியம்
10. குண்டடம் ஒன்றியம்
11. வெள்ளக்கோயில் ஒன்றியம்
12. மூலனூர் ஒன்றியம்
13. பொங்கலூர் ஒன்றியம்

மேற்கோள்கள்
-----------

1. ↑  திருப்பூர் மாவட்ட சிறப்பு  தினமலர்
2. ↑  "New Tirupur district formed" இம் மூலத்தில் இருந்து 2008-10-29 அன்று. பரணிடப்பட்டது.. .
3. ↑  "Village Panchayats | Tiruppur District, Government of Tamil Nadu | Textile City | India" (in en-US). .
**போலென்ஸ்கி மதிப்பு**
======================

**போலென்ஸ்கி மதிப்பு (போலென்ஸ்கி எண்)**
---------------------------------------

**போலென்ஸ்கி மதிப்பு** (போலென்ஸ்கி எண் என்றும் அழைக்கப்படுகிறது) என்பது கொழுப்பை பரிசோதிக்கும் போது தீர்மானிக்கப்படும் ஒரு மதிப்பு ஆகும்.
போலென்ஸ்கி மதிப்பு என்பது கொழுப்பை சவர்க்காரமாக்கல்(saponification) மூலம் ஆவியாகக்கூடிய கொழுப்பு அமிலத்தை எவ்வளவு பிரித்தெடுக்க முடியும் என்பதற்கான ஒரு குறிகாட்டி ஆகும். இது கொடுக்கப்பட்ட 5 கிராம் சவர்க்காரமாக்கப்பட்ட கொழுப்பை வாலைவடித்தல் மற்றும் வடிகட்டுதல் மூலமாக கிடைக்கும் நீரில்-கரையா மற்றும் ஆவியாகக்கூடிய கொழுப்பு அமிலத்தை நடுநிலையாக்கத் தேவையான 0.1 ஹைட்ராக்சைடின் நேர்கரைசலின்(0.1 normal hydroxide solution) மில்லிலிட்டரின் எண்ணிக்கைக்கு சமமாகும். (அத்தகைய தரம்பார்த்தலில் அல்லது டைட்டரேஷனில் (titration) பயன்படுத்தப்படும் ஹைட்ராக்சைடை, சோடியம் ஹைட்ராக்சைடு, பொட்டாசியம் ஹைட்ராக்சைடு அல்லது பேரியம் ஹைட்ராக்சைடு ஆகியவற்றிலிருந்து பெறப்படுகிறது.)[1]

இம்மதிப்பு, அதை உருவாக்கிய வேதியியலாளர் எட்வார்ட் போலென்ஸ்கி என்ற பெயரில் அழைக்கப்படுகிறது.[2]
ரெய்கெர்ட் மதிப்பு மற்றும் கிர்சினரின் மதிப்பு ஆகியவை ஒரேமாதிரி சோதனைகளின் அடிப்படையில் தொடர்புடைய எண்கள் ஆகும்.

**மேற்கோள்கள்**
---------------

 பரணிடப்பட்டது 2016-03-03 at the வந்தவழி இயந்திரம்



வார்ப்புரு:Organic-chem-stub
**என்கே** (மொங்கோலியம்: Энх ᠡᠩᠬᠡ; சீனம்: 恩克), (?–1394) என்பவர் வடக்கு யுவான் அரசமரபின் ஒரு ககான் ஆவார். இவர் 1391 - 1394இல் ஒரு குறுகிய காலத்திற்கு ஆட்சி செய்தார். என்கேயை அடையாளப்படுத்துவது விவாதத்திற்குரிய ஒரு வரலாற்றுப் பொருளாக உள்ளது. பாரசீக வரலாற்று நூல்களின்படி, சோரிக்து என்பவர் ஏசுதர் ஆவார். என்கே கான் என்பவர் ஏசுதரின் மகனாவார். என்கே ஏசுதருக்குப் பிறகு ஆட்சிக்கு வந்தார். அதே நேரத்தில் மற்றவர்கள் சோரிக்து மற்றும் என்கே ஆகிய இருவருமே ஒரே நபர் என்று நம்புகின்றனர். இவரது பெயரான "என்கே" என்பதற்கு மொங்கோலிய மொழியில் "அமைதியான" என்று பொருள்.

மங்கோலிய வரலாற்றாளர் ச. போர் என்பவரின் கூற்றுப்படி, மிங் அரசமரபுக்கு எதிராகத் தைமூருடன் என்கே ஒரு கூட்டணியை ஏற்படுத்தினார். எனினும், 1405இல் மிங் அரசமரபை நோக்கி அணிவகுத்துச் சென்றபோது தைமூர் இறந்தார்.

உசாத்துணை
---------

1. ↑  Guush Luvsandanzan. *தங்கச் சுருக்கம்*.
2. ↑  *Shajrat Ul Atrak: Or The Genealogical Tree Of The Turks And Tatars* P.218："The fourteenth was named Eenkeh Khan, the son of Yusoordar."
3. ↑  Nizam ad-Din Shami. *ظفرنامه (Book of Victory)*.

|  |
| --- |
| என்கே கான் **போர்சிசின் குடும்பம்** **இறப்பு:** 1394 |
| ஆட்சியின் போது இருந்த பட்டம் |
| முன்னர்**சோரிக்து கான்** | **வடக்கு யுவானின் ககான்**1391–1394 | பின்னர்**எல்பெக் நிகுலேசுக்சி கான்** |
**மதுரோதய ஈசுவரமுடையார் கோயில்** என்பது இந்தியாவின், தமிழ்நாட்டின், மதுரை மாவட்டம், விக்கிரமங்கலம் என்னும் ஊரில் உள்ள ஒரு சிவன் கோயில் ஆகும்.

வரலாறு
------

இக்கோயில் கி.பி. 12 ஆம் நூற்றாண்டில் கட்டப்பட்டதாக அறியப்படுகிறது. கோயிலுக்கு நிபந்தங்கள் அளிப்பது தொடர்பாக சடையவர்மன் சிறீவல்லப பாண்டியன், மாறவர்மன் பராக்கிரம பாண்டியன், சடையவர்மன் சுந்தரபாண்டியன் ஆகியோரின் கல்வெட்டுகள் உள்ளன. கி. பி. 17 ஆம் நூற்றாண்டில் நாயக்கர் காலத்தில் புதுப்பித்துக் கட்டப்பட்டுள்ளது தெரியவருகிறது.

அமைப்பு
-------

இக்கோயில் ஊருக்கு மேற்கே அமைந்துள்ளது. கிழக்கு பார்த்து இக்கோயில் கட்டப்பட்டுள்ளது. கோட்டை போன்ற கோயில் மதிலும், கோயிலும் சிவப்பு நிற கிரானைட் கற்களால் உறுதியாகக் கட்டப்பட்டுள்ளது. கோயில் எதிரே தெப்பக்குளமும் பாண்டியன் கிணறும் அமைந்துள்ளன. 

கோயிலின் வாயிலில் நந்தி மண்டபமும், பலிபீடமும் உள்ளன. வாயிலில் நுழைந்தால் முன்புறம் வேலைப்பாடுகள் கொண்ட முகமண்டபம் உள்ளது. இதையடுத்து மகாமண்டபம் உள்ளது. மகா மண்டபத்தின் வலப்பக்கத்தில் சிவனேசவல்லி அம்மன் சந்நிதி உள்ளது. மகா மண்டபத்தை அடுத்து அர்த்த மண்டபமும், அதையடுத்து கருவறையில் சிவன் சந்நிதியும் உள்ளன. கோட்டங்களில் நர்த்தன கணபதி, தென்முகக் கடவுள், லிங்கோத்பவர், துர்க்கை, கேதுவிக்கிரம் போன்றவை உள்ளன. கருவறை விமானத்தின் உச்சி சதுர வடிவில் உள்ளது. கருவறை, மகாமண்டபம் ஆகியவற்றைச் சுற்றி திருச்சுற்று மாளிகை உள்ளது.

சிற்ப வேலைப்பாடுகள்
-------------------

சிற்ப வேலைப்பாடுகள் மிக்கதாக இக்கோயில் உள்ளது. கோயில் தூண்கள் வேலைப்பாடு மிக்கவையாக உள்ளன. தமிழ்நாட்டின் பிற கோயில்கள் போல இங்கு பிரம்மாண்ட சிற்பங்கள் இல்லை. மாறாக, இக்கோயில் சிறிய நுட்பமான சிற்பங்களைக் கொண்டுள்ளது. இக்கோயிலின் தேவ கோட்டத்தில் பிரஸ்தார மட்டத்தில் உள்ள கொடுங்கைகளின் கீழ் பல்வேறு தெய்வச் சிற்பங்கள் சிற்றுளி கொண்டு வேலைப்பாடுகளுடன் உருவாக்கப்பட்டுள்ளன.

வழிபாடு
-------

இக்கோயிலில் இருகால பூசை நடக்கிறது. சித்திரா பௌர்ணமி நாளில் திருக்கல்யாண உற்சவம் நடக்கிறது. வைகாசி விசாகம், ஆடிப் பூரம், அட்சய திருதியை, விநாயக சதுர்த்தி, பரதநாட்டிய நிகழ்வுடன் நவராத்திரி கொலு உற்சவம், ஐப்பசி அன்னாபிசேகம், கார்த்திகை விளக்கீடு, கார்த்திகை முதல் திங்கள் நாளன்று 108 சங்காபிசேகம், ஆருத்திரா தரிசனம், தைப்பொங்கல் மூன்று நாள் உற்சவம், மகா சிவராத்திரி ஆகிய விழாக்கள் இங்கு சிறப்பாக கொண்டாடப்படுகின்றன.

குறிப்புகள்
-----------

1. ↑  "மதுரோதைய ஈஸ்வரமுடையார் கோயிலில் குரு பெயர்ச்சி" (in ta). .
2. 1 2 3 4  "சோழரும் பாண்டியரும் கட்டியெழுப்பிய கலைக் கருவூலம்!" (in ta). 2023-05-11. .

வெளி இணைப்புகள்
---------------

* GeoHack - மதுரோதய ஈசுவரமுடையார் கோயில்
**கொழுமம் கோட்டை மாரியம்மன் கோவில்** என்பது திருப்பூர் மாவட்டம், மடத்துக்குளம் வட்டத்தில் உள்ள் கொழுமம் என்ற ஊரில் அமைந்துள்ள மாரியம்மன் கோயிலாகும். கருவறையில் உள்ள மாரியம்மன் லிங்கவடிவில் உள்ளார். இவரை சுயம்பு மாரியம்மன் என அழைக்கின்றனர்.

பெயர்க்காரணம்
-------------

இந்தக்கோயில் உயரமான இடத்தில் கோட்டை போல இருப்பதால் கோட்டை மாரியம்மன் என்று‌ அம்மன் அழைக்கப்படுகிறார்.

குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது. அது பின்னர் கொழுமம் என்றானதாகக் கூறுவர்.

தலவரலாறு
--------

அமராவதி ஆற்றில் மீனவர் ஒருவர் மீன் பிடிக்க வலைவீசியபோது லிங்க வடிவ கல் ஒன்று சிக்கியதாகவும், அதனை கரையில் வீசிவிட்டு மீண்டும் வலையை வீசும் போதும் அதேகல் கிடைத்தது. அந்த மீனவர் கனவில் அம்மன் லிங்க வடிவில் வந்தது தானென கூறினார். 

மீனவர் இத்தகவலை ஊர் மக்களிடம் கூறினார். அந்த லிங்கத்தை தேடி மக்கள் கோயில் கட்டினர் என தலபுராணம் கூறுகிறது.

நேர்த்திக்கடன்கள்
-----------------

* அக்னிசட்டி
* அங்கப்பிரதட்சணம்
* பால்குடம்
* முடிக்காணிக்கை

மேற்கோள்கள்
-----------

1. ↑  "Mariamman Temple : Mariamman Mariamman Temple Details | Mariamman- Kozhumam | Tamilnadu Temple | மாரியம்மன்". .
2. ↑  "Thandeswarar Temple : Thandeswarar Thandeswarar Temple Details | Thandeswarar - Kozhumam | Tamilnadu Temple | தாண்டேஸ்வரர்". .

வெளி இணைப்புகள்
---------------

Kolumam (Kozhumam) Kottai Mariamman Temple, Madathukulam - கொழுமம், கோட்டை மாரியம்மன் கோவில் திருவிழா
**தலைமையமைச்சரின் கிராமப்புற சாலை மேம்பாட்டுத் திட்டம்** (PMGSY) தேசிய அளவில் மத்திய அரசின் நிதி உதவியால் கிராமப்புறங்களில் உள்ள அனைத்து சாலை வசதியற்ற கிராமங்களுக்கும் சாலை ஏற்படுத்தும் நோக்கத்துடன் 2000 ஆம் ஆண்டு டிசம்பர் 25-ம் தேதி ஆரம்பிக்கப்பட்டது. இத்திட்டம் முன்னாள் இந்தியத் தலைமை அமைச்சர் அடல் பிகாரி வாஜ்பாயியால் அறிமுகப்படுத்தப்பட்டது. இத்திட்டம் மத்திய கிராமப்புற மேம்பாட்டு அமைச்சகத்தின் கீழ் செயல்படுகிறது.

### நோக்கம்

அனைத்து கிராமங்களுக்கும் சாலை வசதி ஏற்படுத்த வேண்டும் என்பதே இத்திட்டத்தின் நோக்கமாகும். அதன்படி

1. 2003 ஆம் ஆண்டிற்குள் 1000 மற்றும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
2. 2007 ஆம் ஆண்டிற்குள் 500 மற்றும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
3. 2003 ஆம் ஆண்டிற்குள் 500 மற்றும் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சல பிரதேஷ், ஜம்மு மற்றும் காஷ்மீர், உத்ராஞ்சல்) பழங்குடி மற்றும் பாலைவனப் பகுதிகளில் சாலை வசதி ஏற்படுத்துதல்.
4. 2007 ஆம் ஆண்டிற்குள் 250 மற்றும் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சலப் பிரதேசம், சம்மு காசுமீரம், உத்ராஞ்சல்) பழங்குடி மற்றும் பாலைநிலப் பகுதிகளில் சாலை வசதி ஏற்படுத்துதல்.

காஞ்சிபுரம் - களியாம்பூண்டி கிராம சாலைகாஞ்சிபுரம் - களியாம்பூண்டி கிராம சாலை

### இணையத்தள மேலாண்மை மற்றும் கண்காணிப்பு அமைப்பு (OMMS)

இத்திட்டத்தினை சரியான முறையில் செயல்படுத்த ஓர் இணையத்தள மேலாண்மை மற்றும் கண்காணிப்பு அமைப்பு (OMMS) புவியியல் தகவல் முறையில் (GIS) ஏற்படுத்தப்பட்டுள்ளது. இத்திட்டத்திற்கான இலக்குகளை அடையாளம் காணவும், திட்டப்பணிகளின் முன்னேற்றத்தைக் கண்காணிக்கவும் இவ்வமைப்பு உருவாக்கப்பட்டது. மகாராட்டிரா மாநிலத்தில் பூனே நகரில் உள்ள மின்-ஆளுகை துறையான சி-டாக் (C-DAC - Centre for Development of Advanced computing), எனப்படும் மத்திய உயர்தர கணினி மேம்பாட்டு மையத்தால் வடிவமைக்கப்பட்டது. சிடாக்கு இந்தியாவின் முதன்மையான கணினியல் ஆராய்ச்சிக்கும் மேம்பாட்டுக்குமான நிறுவனம் ஆகும். இந்தியாவின் மிகப்பெரிய தரவு தளங்களில் ஒன்றாகும்.

ஒவ்வொரு புதிய சாலை ஏற்படுத்தும்பொழுதும் அதற்கான செலவினங்களை கண்காணிக்கும் வகையில் இணையத்தள மேலாண்மை மற்றும் கண்காணிப்பு அமைப்பில் (OMMS) ஒரு தனித் தொகுதி உள்ளது. மாநில மற்றும் மாவட்ட அதிகாரிகள் அளிக்கும் தரவுகளின்படி, இணையத்தள மேலாண்மை மற்றும் கண்காணிப்பு அமைப்பு (OMMS) அனைத்து மக்களும் காணக்கூடிய விரிவான அறிக்கையை உருவாக்குகிறது. இது மின்னணு முறைமைகள் வழியாக பணம் செலுத்துதல், கடவுச்சொல் பாதுகாக்கப்பட்ட கையடக்க வடிவக் கோப்புகள் (PDF), ஊடாடும் அறிக்கைகள் போன்ற மேம்பட்ட அம்சங்களை உள்ளடக்கியது

மேற்கோள்கள்
===========

1. ↑  "PMGSY Scheme Operations Manual Chapter 1". *Ministry of Rural Development, Government of India* இம் மூலத்தில் இருந்து 15 December 2013 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-07-06 அன்று. பரணிடப்பட்டது.. .
3. ↑
4. ↑
திருவிடைமருதூர் நகரில் பன்னெடுங் காலமாக இயங்கிவரும் பள்ளி இதுவாகும்.நூற்றாண்டு விழா கண்ட பெருமை மிகு பள்ளி.

தோற்றம்
-------

திருவிடைமருதூர் வடக்குவீதி அரண்மனைக்கு எதிரே 1911 ஆம் ஆண்டு ஆரியன் தொடக்கப் பள்ளியாக தொடங்கப்பெற்றது. அப்போது மராட்டிய மகாராணியாகிய பவானிபாய் சாகேப் அவர்கள் இப்பள்ளியை நடத்திவந்தார். 1922 ஆம் ஆண்டு அவர் பள்ளியைத் திருவாவடுதுறை ஆதீனத்திடம் சமர்ப்பித்தார். அப்போது இருந்த 19 ஆவது குருமகாசந்நிதானம் அவர்கள் இப்பள்ளியை உயர்நிலைப்பள்ளியாகத் தரம் உயர்த்தினார்கள். அதன்பின் 20 ஆவது குருமகாசந்நிதானம் அவர்கள் திருவிடைமருதூர் புகைவண்டி நிலையம் அருகில் சுமார் நான்கு ஏக்கர் நிலப்பரப்பில் புதுக்கட்டடங்கள் அமைத்து 1945 இல் திறந்து வைத்தார்கள். 1978 ஆம் ஆண்டு மேனிலைப் பள்ளியாக தரம் உயர்த்தப்பட்டது. (1)

### பள்ளியில் பயின்றோரில் சிறந்தோர்

1. ஆர்.ஸ்ரீதர்- Former principal private secretary to governor. 2. ஏர்மார்சல் ஆர்.எஸ்.நாயுடு. 3.கம்னியூஸ் கட்சி முன்னாள் தலைவர் ராமமூர்த்தி. 4.அமெரிக்க மருத்துவ ஆராய்ச்சியாளர் வெங்கட்மணி. 5.புல்லாங்குழல் புகழ் மகாலிங்கம் 6.திரைப்பட பாடலாசிரியர் பிறைசூடன் 7.துப்பறியும் நாவலாசிரியர் தேவன்.

#### பழைய மாணவர் சங்கம்

இப்பள்ளியில் பயின்ற முன்னாள் மாணவர்கள் TOSA(Thiruvidaimarudur old student Association) என்ற அமைப்பை ஏற்படுத்தியுள்ளனர். இவர்கள் பள்ளிநலனில் அக்கரை கொண்டு பல நற்செயல்களைச் செய்து வருகின்றனர். ஆண்டுதோறும் கல்வியில் சிறப்புறும் மாணவர்கள்,ஏழை மாணவர்கள் எனப் பலருக்கும் ரூபாய் ஒரு இலட்சம் வரை கல்விஉதவித்தொகைகள் வழங்கி வருகின்றார்கள் .மேலும் பள்ளியின் வளர்ச்சிக்கும் பாடுபட்டு வருகின்றார்கள்.

#### மாணவர்கள் சாதனைகளில் சில

பேச்சு,விளையாட்டு,ஓவியம் எனப்பல துறைகளில் இப்பள்ளி மாணவர்கள் சாதனை படைத்து வருகின்றனர். விளையாட்டுத் துறை பூப்பந்தாட்டப் போட்டியில் தொடர்ந்து ஆறு முறையாக மாநில அளவில் வெற்றி பெற்று தங்கப்பதக்கம் பெற்றுள்ளனர்.(2). ஓவியர் ரவிவர்மாவின் 162வது பிறந்தநாள் விழா ஓவியப்போட்டியில் இப்பள்ளி மாணவர்கள் மாநில அளவில் முதல்,இரண்டாமிடம் பெற்று அன்றைய தமிழக ஆளுநர் சுர்ஜித்சிங் பர்னாலா அவர்களிடம் பாராட்டும் விருதும் பெற்றுள்ளார்கள்.(3) 2017 இல் நடைபெற்ற மாவட்ட அளவிலான நூலக விழா,பேச்சு,கட்டுரைப் போட்டிகளில் வெற்றி பெற்று இரண்டாமிடமும்,மூன்றாமிடமும் பெற்றுள்ளனர்.(4)

##### நிர்வாகம்

தற்போது இப்பள்ளி,திருவாவடுதுறை ஆதீனம் 24 ஆவது ஸ்ரீலஸ்ரீ குருமகாசந்நிதானம் அவர்களின் அருளாட்சியின்கீழ் சிறப்பாக இயங்கி வருகின்றது.

மேற்கோள்கள்
-----------

1) திருவாவடுதுறை ஆதீனம் மேனிலைப்பள்ளி நூற்றாண்டு விழா சிறப்புமலர் பக்கம்-18. 2) மேலது,பக்கம்-32. 3) மேலது,பக்கம்-35. 4) தினமலர்,தஞ்சைப் பதிப்பு-24-4-17.
5)